ยังอยู่ในช่วงอินน้ำแข็งใส สำหรับร้าน Daikori นี่จะอยู่ชั้น 3 บน The Crystal SB ลองมองๆดูเมนูแล้วก็จิ้ม Strawberry Lychee ราคา 259 บาทไปครับ ที่นี่มีน้ำเปล่าให้บริการฟรี ระหว่างรอก็เอาน้ำมานั่งดื่มรอก่อนได้เลย โดยเราสั่งแล้วจ่ายเงินก่อน เดี๋ยวทางพนักงานจะเดินเอามาเสิร์ฟให้ที่โต๊ะ

ขนาดที่ได้มาค่อนข้างใหญ่เลยล่ะ ทานได้ 2 คนได้แบบสบายๆ แต่ทานไปแล้วต้องบอกเลยว่าเรายังไม่ค่อยชอบมากเท่าไหร่ คือสำหรับตัวน้ำแข็งใส เราว่าเค้าผสมน้ำเชื่อมมาหวานไปหน่อยสำหรับเรา เราชอบแบบเบาๆไม่หวานของร้านอื่นๆที่ทานมามากกว่านะ เพราะงั้นน้ำเชื่อมที่เค้าใส่แยกมาให้นี่เราไม่ได้เทเพิ่มลงไปเลยเพราะมันหวานเกินพออยู่แล้ว แต่ที่แปลกและโดนของชามนี้คือเม็ดสีๆกลมๆ ที่เหมือนไข่ปลา เวลาทานเข้าไปแล้วมันจะไปแตกในปาก อันนี้เจ๋งดีครับ 

สรุปว่าทานไม่หมดนะ คือปกติเราเป็นคนไม่ทานหวานเท่าไหร่ พอเจอเมนูนี้ไปก็เลยจอดน่ะ แต่ไม่ใช่ไม่อร่อยนะ รสชาติดีพอได้อยู่เลย สำหรับคนชอบหวานๆหน่อยอาจจะชอบนะครับ :)
